Forslaget er i overensstemmelse med proportionalitetsprincippet. De påtænkte foranstaltninger er i overensstemmelse med principperne om forenkling af procedurerne for erhvervsdrivende, der beskæftiger sig med udenrigshandel, som anført i Kommissionens meddelelse vedrørende autonome toldsuspensioner og toldkontingenter. Denne forordning går ikke ud over, hvad der er nødvendigt for at nå de tilstræbte mål i overensstemmelse med artikel 5, stk. 4, i traktaten om Den Europæiske Union.

Kommissionen skønner på grundlag af denne gennemgang, at det vil være berettiget at suspendere toldsatserne for visse nye produkter, der p.t. ikke er opført i bilaget til nævnte forordning. Betingelserne for beskrivelsen, tariferingen eller kravet til den endelige anvendelse af visse andre produkter bør ændres. Produkter, for hvilke toldsuspension ikke længere er i EU's økonomiske interesse, bør trækkes tilbage.

Forordningen ajourføres hvert halve år for at imødekomme den europæiske industris behov. Kommissionen gennemgår med bistand fra Gruppen for Økonomiske Tarifspørgsmål alle ansøgninger fra medlemsstaterne om midlertidig suspension af den fælles toldtarifs autonome toldsatser.

Visse landbrugs- og industriprodukter produceres ikke i Den Europæiske Union eller ikke i tilstrækkelige mængder. For at sikre tilstrækkelige og uafbrudte forsyninger og for at forebygge markedsforstyrrelser for disse produkter er visse autonome toldkontingenter blevet helt eller delvist suspenderet ved Rådets forordning (EU) nr. 1387/2013.

Forslaget har ingen finansielle virkninger for udgifterne, men har finansielle virkninger for indtægterne. Ikkeopkrævet told beløber sig til i alt ca. 16,4 mio. EUR pr. år. Virkningerne for de traditionelle egne indtægter på budgettet er 13,1 mio. EUR pr. år (dvs. 80 % af det samlede beløb). I finansieringsoversigten gøres der nærmere rede for de budgetmæssige virkninger af forslaget.

Hver anmodning (nye eller om ændringer) blev nøje vurderet af gruppen. Der blev især fokuseret på behovet for, at en eventuel skade for producenterne i EU forhindres, og at EU-produktionens konkurrenceevne styrkes og konsolideres.

Gruppen for Økonomiske Tarifspørgsmål, der samler delegationer fra alle medlemsstaterne samt Tyrkiet, hjalp Kommissionen med at udarbejde dette forslag. Gruppen mødtes tre gange, før ændringerne i forslaget blev vedtaget.

I en evaluering fra 2013 af hele ordningen for autonome suspensioner blev det konkluderet, at den vigtigste begrundelse for ordningen stadig er gyldig. Omkostningsbesparelserne kan være betydelige for EU-virksomheder, der importerer varer under ordningen. Afhængigt af hvilket produkt, hvilken virksomhed og hvilken sektor der er tale om, kan disse besparelser føre til større fordele, f.eks. bedre konkurrenceevne, mere effektive produktionsmetoder, skabelse og bevarelse af arbejdspladser i EU osv.

om ændring af forordning (EU) nr. 1387/2013 om suspension af den fælles toldtarifs autonome toldsatser for visse landbrugs- og industriprodukter

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 31,

under henvisning til forslag fra Europa-Kommissionen, og

ud fra følgende betragtninger:

(1)EU's produktion af 69 landbrugs- og industriprodukter, der ikke er opført i bilaget til Rådets forordning (EU) nr. 1387/2013, er utilstrækkelig eller ikkeeksisterende. Det er således i Unionens interesse helt at suspendere den fælles toldtarifs ("FTT") autonome toldsatser for disse produkter.

(2)For at tage hensyn til den tekniske produktudvikling og de økonomiske tendenser på markedet er det nødvendigt at ændre betingelserne for 71 suspensioner af autonome FTT-toldsatser, der er opført i bilaget til forordning (EU) nr. 1387/2013. Visse produktklassifikationer er blevet ændret for at give industrien mulighed for fuldt ud at drage fordel af de gældende suspensioner. Derudover er bilaget til forordning (EU) nr. 1387/2013 blevet ajourført på grund af behovet for at harmonisere eller tydeliggøre teksterne i visse tilfælde. De ændrede betingelser vedrører ændringer af produktbeskrivelsen, tariferingen eller kravene til den endelige anvendelse. De suspensioner, for hvilke ændringer er nødvendige, bør udgå af listen over suspensioner i bilaget til forordning (EU) nr. 1387/2013, og de ændrede suspensioner bør indsættes i denne liste.

(3)Det er ikke længere i Unionens interesse at opretholde suspensionen af autonome FTT-toldsatser for to af de produkter, der p.t. er opført i bilaget til forordning (EU) nr. 1387/2013.

(4)Af hensyn til klarheden bør de oplysninger, der ændres ved denne forordning, markeres med en asterisk.

(5)Forordning (EU) nr. 1387/2013 bør derfor ændres.

(6)For at undgå enhver afbrydelse af anvendelsen af ordningen for autonome suspensioner og for at overholde de regler, der er fastsat i Kommissionens meddelelse vedrørende autonome toldsuspensioner og toldkontingenter, skal ændringerne i denne forordning vedrørende suspensionerne i forbindelse med de omhandlede produkter finde anvendelse fra den 1. juli 2017. Derfor bør denne forordning træde i kraft hurtigst muligt —

VEDTAGET DENNE FORORDNING:

Artikel 1

I bilaget til forordning (EU) nr. 1387/2013 foretages følgende ændringer:

1) rækkerne for de produkter, der er opført i bilag I til nærværende forordning, indsættes i henhold til rækkefølgen for KN-koderne i den første kolonne i tabellen i bilaget til forordning (EU) nr. 1387/2013

2) rækkerne for de produkter, for hvilke KN- og Taric-koderne er opført i bilag II til nærværende forordning, udgår af bilaget til forordning (EU) nr. 1387/2013.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. juli 2017.

Denne forordning er bindende i alle enkeltheder og gælder umiddelbart i hver medlemsstat.